Document ID: 32008R0402

UREDBA KOMISIJE (ES) št. 402/2008
z dne 6. maja 2008
o podrobnih pravilih za uvoz rži iz Turčije
(Kodificirana različica)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2008/97 z dne 9. oktobra 1997 o določitvi nekaterih pravil za uporabo posebnih režimov za uvoz oljčnega olja in nekaterih drugih kmetijskih proizvodov s poreklom iz Turčije (1) in zlasti člena 7 Uredbe,
ob upoštevanju naslednjega:
(1)
Uredba Komisije (EGS) št. 2622/71 z dne 9. decembra 1971 o podrobnih pravilih za uvoz rži iz Turčije (2) je bila večkrat (3) bistveno spremenjena. Zaradi jasnosti in racionalnosti bi bilo treba navedeno uredbo kodificirati.
(2)
Z Uredbo (ES) št. 2008/97 je Svet sprejel predpise za izvajanje posebnega režima za uvoz rži iz Turčije, določenega v Dodatnem protokolu k Sporazumu o pridružitvi med Evropsko skupnostjo in Turčijo.
(3)
Navedeni posebni režim predvideva znižanje uvozne dajatve za uvoz rži iz Turčije pod določenimi pogoji. V ta namen je treba predložiti dokazilo, da je bila posebna izvozna dajatev, ki jo mora plačati izvoznik, dejansko plačana.
(4)
V skladu s členom 5 Uredbe (ES) št. 2008/97 bi bilo treba določiti postopek za dokazovanje plačila posebne izvozne dajatve.
(5)
Ukrepi, predvideni s to uredbo, so v skladu z mnenjem Upravljalnega odbora za žito -
SPREJELA NASLEDNJO UREDBO:
Člen 1
Dokazilo, da je bila plačana posebna izvozna taksa, navedena v členu 5 Uredbe (ES) št. 2008/97, se predloži pristojnemu organu države članice uvoznice tako, da se predloži potrdilo o gibanju A.TR.1. V tem primeru pristojni organ vpiše eno od navedb iz Priloge I k tej uredbi v oddelek „Opombe“.
Člen 2
Uredba (EGS) št. 2622/71 se razveljavi.
Sklici na razveljavljeno uredbo, se upoštevajo kot sklici na to uredbo in se berejo v skladu s korelacijsko tabelo v Prilogi II.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. maja 2008

Labels: 2
3
17
18